Uverejnenie žiadosti o schválenie podstatnej zmeny špecifikácie výrobku podľa článku 50 ods. 2 písm. a) nariadenia Európskeho parlamentu a Rady (EÚ) č. 1151/2012 o systémoch kvality pre poľnohospodárske výrobky a potraviny

(2023/C 41/13)

Týmto uverejnením sa poskytuje právo vzniesť námietku proti žiadosti o zmenu podľa článku 51 nariadenia Európskeho parlamentu a Rady (EÚ) č. 1151/2012 (1) do troch mesiacov od dátumu tohto uverejnenia.

ŽIADOSŤ O SCHVÁLENIE PODSTATNEJ ZMENY ŠPECIFIKÁCIE VÝROBKU S CHRÁNENÝM OZNAČENÍM PÔVODU ALEBO CHRÁNENÝM ZEMEPISNÝM OZNAČENÍM

Žiadosť o schválenie zmeny v súlade s článkom 53 ods. 2 prvým pododsekom nariadenia (EÚ) č. 1151/2012

„Pesca e Nettarina di Romagna“

EÚ č.: PGI-IT-1535-AM02 – 15. 9. 2020

CHOP ( ) CHZO (X)

1. Skupina žiadateľov a oprávnený záujem

Via Béla Bartók 29/G

Tel. +39 0532904511

Fax +39 0532904521

Certifikovaný e-mail: consorziopesca@registerpec.it

Združenie Consorzio di Tutela Pesca e Nettarina di Romagna I.G.P. je oprávnené predložiť žiadosť o zmenu v súlade s článkom 13 ods. 1 vyhlášky ministerstva poľnohospodárskej, potravinárskej a lesníckej politiky č. 12511 zo 14. októbra 2013.

2. Členský štát alebo tretia krajina

Taliansko

3. Položky v špecifikácii výrobku, ktorých sa zmena týka

4. Druh zmeny (zmien)

5. Zmena (zmeny)

Opis výrobku

Tento zoznam odrôd uvedený v článku 2 ods. 1 špecifikácie:

Odrody so žltou dužinou: Maycrest, Spring Lady, Sprinbelle, Springcrest, Suncrest, Royal Glory, Royal Gem, Dixired, Flavorcrest, Glohaven, Merril Gem Free 1, Redhaven, Royal Majestic, Royal Time, Rich Lady, Maria Marta, Summer Rich, Grenat, Elegant Lady, Fayette, Royal Summer, Royal Lee, Royal Pride, Romestar, Symphonie, Mercil (alebo O’Henry), Zainori (alebo Kaweat)

a

Odrody so žltou dužinou: Early Sungrand, Maygrand, Laura, Ambra, Maillara (alebo Big Ben), Nectaprima, Noracila, Flavortop, Indipendence, Maria Emilia, Maria Laura, Spring Red, Weimberger, Big Top (alebo Zaitabo), Guerriera, Alitop, Honey Blaze, Romagna Big, Fantasia, Maria Aurelia, Nectaross, Stark Red Gold, Venus, Sweet Red, Sweet Lady, Morsiani 90, Honey Royal, Honety Glo’, Romagna Gold

sa mení takto:

Stredne neskoré odrody so žltou dužinou:

Skoré odrody so žltou dužinou:

Stredne neskoré odrody so žltou dužinou:

Bordò, Coraline (alebo Monco), Crimson Lady, Dixired, Flavorcrest, Maycrest, Merril Gem Free 1, Rich May, Royal Gem, Royal Glory, Royal Majestic, Royal Time, Ruby Rich, Sagittaria, Spring Lady, Sprinbelle, Springcrest, Sugar Time

Skoré odrody so žltou dužinou:

Súčasťou zmeny je aktualizácia a rozšírenie rozsahu odrôd, ktoré možno použiť. Dôvodom je vysoká miera a rýchlosť obnovy odrôd v tomto odvetví, ako aj potreba zaistiť dostupnosť výrobku s CHZO. Preto sa doplnili nové kultivary, ktoré sú veľmi často vyšľachtené z minulých alebo zo starých kultivarov. Rozšírením rozsahu odrôd sa umožní aj rozšírenie obdobia zberu, čo znamená, že sa dosiahne väčšia dostupnosť výrobku pre spotrebiteľov a výrobok bude dostupný počas dlhšieho obdobia než v súčasnosti.

Táto zmena sa týka bodu 4.2 zhrnutia a príslušného bodu 3.2 jednotného dokumentu.

Do článku 2 špecifikácie výrobku sa dopĺňa tento odsek:

Na produkciu broskýň a nektáriniek „Pesca e Nettarina di Romagna“ je povolené používať iné kultivary broskýň vyšľachtené v rámci výskumu odrôd za predpokladu, že sa prostredníctvom experimentálnych a listinných dôkazov preukáže, že spôsob získania výrobku, ako aj kvalitatívne vlastnosti plodov sú v súlade so špecifikáciou výrobku. Používanie takýchto kultivarov na produkciu broskýň a nektáriniek „Pesca e Nettarina di Romagna“ sa musí vopred oznámiť ministerstvu poľnohospodárskej, potravinárskej a lesníckej politiky, ktoré ich musí posúdiť, pričom môže na tieto účely požiadať kontrolný alebo iný orgán o odborné stanovisko.

Túto zmenu požadujeme s cieľom splniť budúce potreby pestovateľov, pokiaľ ide o zavedenie nových odrôd, ktoré sú výsledkom vedeckého výskumu, a s cieľom zabezpečiť, aby sa zachoval súlad s pôvodnými vlastnosťami broskýň a nektáriniek „Pesca e Nettarina di Romagna“, pričom sa zohľadňuje rýchlosť obnovy odrôd, ktorá je pre tento druh charakteristická.

Táto zmena sa týka bodu 4.2 zhrnutia a príslušného bodu 3.2 jednotného dokumentu.

V článku 6 ods. 1 špecifikácie sa tento text týkajúci sa vlastností ovocia:

Kultivary so žltou dužinou:

a

Nektárinky „Nettarina di Romagna“ musia mať pri predaji tieto vlastnosti:

Kultivary so žltou dužinou:

presúva do článku 2 špecifikácie, pričom sa zlučuje takto:

Kvalitatívne vlastnosti:

Broskyne a nektárinky „Pesca e Nettarina di Romagna“ musia mať pri predaji tieto vlastnosti:

Skoré kultivary so žltou a s bielou družinou

Stredne neskoré kultivary so žltou a s bielou družinou

S cieľom dosiahnuť lepšiu štruktúru textu sa považovalo za vhodné rozlišovať medzi skorými a stredne neskorými kultivarmi. Toto rozlíšenie má vplyv na parameter obsahu cukru, ktorý v prípade skorých kultivarov, ktoré sa zberajú skôr, nedosahuje úroveň stredne neskorých kultivarov. S cieľom presnejšie určiť minimálne veľkosti sa uviedol aj parameter týkajúci sa minimálnej hmotnosti plodu, ktorý zodpovedá ostatným veľkostným parametrom už obsiahnutým v špecifikácii, ako sa uvádza v súčasných obchodných normách. A napokon, všetky parametre, ktorými sa stanovujú kvalitatívne vlastnosti, sa presunuli z článku 6 do článku 2 špecifikácie, aby sa všetky vlastnosti výrobku uvádzali v tom istom článku.

Táto zmena sa týka bodu 4.2 zhrnutia a príslušného bodu 3.2 jednotného dokumentu.

Do článku 2 špecifikácie sa dopĺňa tento text:

Touto zmenou sa umožní spracovanie aj takých plodov, ktoré sú nevyhovujúce len z hľadiska veľkosti alebo tvaru, napriek tomu, že boli vyprodukované a vypestované v súlade so všetkými ustanoveniami stanovenými v špecifikácii. Zakázané však bude spracovanie plodov, ktoré nie sú zdravé a nie sú v súlade so špecifikáciou výrobku.

Táto zmena sa týka bodu 4.2 zhrnutia a príslušného bodu 3.2 jednotného dokumentu.

Zemepisná oblasť

V článku 3 špecifikácie sa tento text týkajúci sa zemepisnej oblasti:

Oblasť produkcie broskýň „Pesca di Romagna“ sa rozkladá na území regiónu Emilia-Romagna, ktoré je vhodné na pestovanie broskýň, a vymedzuje sa takto:

a

Oblasť produkcie nektáriniek „Nettarina di Romagna“ sa rozkladá na území regiónu Emilia-Romagna, ktoré je vhodné na pestovanie broskýň, a vymedzuje sa takto:

opravuje a dopĺňa takto:

Zmeny sú potrebné s cieľom opraviť formálne chyby, aktualizovať niektoré z miestnych názvov a doplniť nové obce, ako sa opisuje ďalej.

Názvy obcí Massa Fiscaglia, S. Agostino a Tresigallo sa nahradili ich príslušnými novými názvami, Fiscaglia – loc. Massa Fiscaglia, Terre del Reno – loc. S. Agostino a Tresignana – loc. Tresigallo.

Tieto aktualizácie sú nevyhnutné, aby sa odzrkadlili zmeny, ktoré nastali po zlúčeniach, ku ktorým došlo od januára 2014 do januára 2019. Nemení sa nimi celková oblasť pôvodu.

Názov „provincia Forlì“ sa nahrádza názvom „provincia Forlì-Cesena“, keďže provincia sa premenovala na základe legislatívneho dekrétu č. 252 zo 6. marca 1992.

Obec Santarcangelo di Romagna, ktorá sa doteraz uvádzala ako súčasť provincie Forlì, sa teraz uvádza v rámci provincie Rimini, ktorá bola zriadená uvedeným legislatívnym dekrétom č. 252/1992.

A napokon, názvy obcí Castelguelfo, Castrocaro Terme, Modigliaria, Brisignella, Castelbolognese, Massalombarda a S. Agata sul Santerno sa nahrádzajú príslušnými správnymi názvami: Castel Guelfo di Bologna, Castrocaro Terme e Terra del Sole, Modigliana, Brisighella, Castel Bolognese, Massa Lombarda a Sant’Agata sul Santerno.

V špecifikácii sa tak opravujú niektoré formálne chyby bez toho, aby sa zmenila oblasť pôvodu.

Do oblasti pôvodu sa dopĺňajú obce Ferrara a Copparo v provincii Ferrara.

Cieľom je, aby sa vytvorila súvislá zemepisná oblasť produkcie. Obce Ferrara a Copparo susedia a hraničia s obcami, na ktoré sa už vzťahuje špecifikácia výrobku, predovšetkým však majú dlhú a hrdú historicky doloženú tradíciu pestovania broskýň a nektáriniek. Keďže susedia s oblasťami, na ktoré sa už vzťahuje špecifikácia, sú homogénne, pokiaľ ide o environmentálne charakteristiky aj pestovateľské techniky.

Táto zmena sa týka bodu 4.3 zhrnutia a príslušného bodu 4 jednotného dokumentu.

Dôkaz o pôvode:

Aktualizácia postupu na určenie dôkazu o pôvode

Tieto odseky týkajúce sa broskýň „Pesca di Romagna“, resp. nektáriniek „Nettarina di Romagna“ v článku 5 špecifikácie:

Región Emilia-Romagna zodpovedá za overenie, či sú splnené technické podmienky uvedené v článku 4. Broskyňové sady vhodné na pestovanie broskýň „Pesca di Romagna“ sa zapisujú do príslušného registra, ktorý sa zriaďuje, aktualizuje a uverejňuje každý rok. Kópia tohto registra sa predkladá každej z obcí nachádzajúcich sa v oblasti produkcie. Ministerstvo poľnohospodárskej, potravinárskej a lesníckej politiky uvádza postupy, ktoré sa majú dodržiavať v súvislosti s registráciou, podávaním správ o ročnej produkcii a so získaním príslušnej certifikácie, s cieľom zabezpečiť náležité a primerané monitorovanie každoročne vykazovanej produkcie predávanej so zemepisným označením.